wickkiey/tamil-wikipedia-chunked huggingface dataset:
# சமரகான் மாவட்டம்

## கோத்தா சமரகான் நகராண்மைக் கழகம்

### கோத்தா சமரகான்

1983 ஆகஸ்டு 19-ஆம் தேதி முவாரா துவாங் எனும் துணை மாவட்டம் முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.  
மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் *(Muara Tuang bazaar)* ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.
# சமரகான் மாவட்டம்

## கோத்தா சமரகான் நகராண்மைக் கழகம்

### பாத்தாங் சமரகான்

சமரகான் மாவட்டத்தில், கோத்தா சமரகான் நகரம் மிக முக்கியமான நகரம். *கோத்தா சமரகான்* என்பது மலாய் மொழியில் *சமரகான் நகரம்* என்று பொருள்படும். சமரகான் மாவட்டத்தின் பெயரால் பெயரிடப்பட்டது.  
இந்த நகரம் தொடக்கக் காலக் குடியேற்றத்தின் மையப் புள்ளியாக இருந்தது. அப்போது ஒரு முக்கிய நதியாக விளங்கிய பாத்தாங் சமரகான் எனும் பெயரில் இந்த நகரமும் அழைக்கப் படுகிறது.
# மெமு ரயில்

மெமு ரயில் (MEMU) என்பது மின்சாரத்தை கொண்டு குறைந்த மற்றும் நடுத்தர தூரம் பயணம் செய்யும் ரயிலாகும். EMU ரயில்கள் நகர்ப்புற பகுதிகளிலும் மெமு ரயில்கள் நகர்ப்புறம் அல்லாத கிராமப்புற பகுதிகளில் பயன்படுத்தப்படுகிறது. மெமு ரயில்களில் பொதுவாக இரண்டு மோட்டார் பெட்டிகளும் ஆறு பயணிகள் பெட்டிகளும் இருக்கும்
# அசா செயா மாவட்டம்

**அசா செயா மாவட்டம்** (மலாய் மொழி: *Daerah Asajaya*; ஆங்கிலம்: *Asajaya District*) என்பது மலேசியா, சரவாக் மாநிலத்தில் சமரகான் பிரிவில் ஒரு மாவட்டமாகும். இந்த மாவட்டத்தின் நிர்வாகத் தலைமையிடம் அசா செயா நகரம்.  
அசா ஜெயா முன்பு நோனோ (*Nono*) என்று அழைக்கப்பட்டது. 1970-ஆம் ஆண்டு முதல் கூச்சிங் பிரிவின் கீழ் ஒரு துணை மாவட்டமாக இருந்தது.  
1993-ஆம் ஆண்டு முதல், புதிதாக உருவாக்கப்பட்ட சமரகான் பிரிவுக்கு மாற்றப்பட்டது. பின்னர் அசா செயா என மறுபெயரிடப்பட்டது. 1999 டிசம்பர் 31-ஆம் தேதி அசா ஜெயா ஒரு மாவட்டமாக தரம் உயர்த்தப்பட்டது.
# அசா செயா மாவட்டம்

## சமரகான் பிரிவு

**சமரகான் பிரிவு** சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.  
சமரகான் பிரிவில் நான்கு நிர்வாக மாவட்டங்கள் உள்ளன. அவற்றில் அசாஜெயா மாவட்டமும் ஒன்றாகும்.  
- சமரகான் மாவட்டம் - *Samarahan District*
- அசா செயா மாவட்டம் - *Asajaya District*
- செரியான் மாவட்டம் - *Serian District*
- சிமுஞ்சான் மாவட்டம் - *Simunjan District*
# அசா செயா மாவட்டம்

## மக்கள் தொகை

**அசா ஜெயா மாவட்டத்தின் இனங்களின் புள்ளி விவரம்**  
| மொத்தம்
மக்கள் தொகை | மலாய்க்காரர் | இபான் | பிடாயூ | மெலனாவ் | பூமிபுத்ரா | சீனர் | இந்தியர் | பூமிபுத்ரா
அல்லாதவர் | மலேசியர்
அல்லாதவர் |
| --- | --- | --- | --- | --- | --- | --- | --- | --- | --- |
| 31190 | 26032 | 2593 | 177 | 63 | 48 | 2038 | 18 | 17 | 204 |
# வார்ப்புரு:Infobox public transit

| label13 = ஆண்டு பயணிகள்
| data13 = }
| label14 =
| data14 = }
| label15 = தலைமையகங்கள்
| data15 = }
| label16 = இணையதளம்
| data16 = }  
| header17 = }}}} }}}|செயற்பாடு}}
| label18 = தொடக்கம்
| data18 = }
| label19 = தொடங்கும் காலம்
| data19 = }
| label20 = நிறைவு
| data20 = }
| label21 = நடத்துநர்(கள்)
| data21 = }
| label22 = அடையாளக் குறியீடு(கள்)
| data22 = }}
| label23 = உட்கட்டமைப்பு மேலாளர்(கள்)
| data23 = }}
| label24 = Character
| data24 = }
| label25 = பயன்பாட்டு வண்டிகள்
| data25 = }
| label26 = வாகனங்களின் எண்ணிக்கை
| data26 = }
| label27 = தொடருந்து நீளம்
| data27 = }
| label28 = Headway
| data28 = }  
| header29=
| label30 = திட்ட நீளம்
| data30 = }
| label31 = தடங்களின் எண்ணிக்கை
| data31 = }
| label32 = தட அளவி
| data32 = }
| label33 = பழைய அளவி
| data33 = }
| label34 = வளைவின் குறைந்தபட்ச ஆரம்
| data34 = }
| label35 = மின்வசதி
| data35 = }
| label36 = சராசரி வேகம்
| data36 = }
| label37 = அதியுயர் வேகம்
| data37 = }  
| data38 = }  
| below =
}}<noinclude>  
</noinclude>
# பாவு மாவட்டம்

**பாவு மாவட்டம்** (மலாய் மொழி: *Daerah Bau*; ஆங்கிலம்: *Bau District*) என்பது மலேசியா, சரவாக் மாநிலத்தில் கூச்சிங் பிரிவில்; உள்ள ஒரு மாவட்டம்.  
1840-ஆம் ஆண்டுகளில் பாவு மாவட்டத்தில் தங்கம் இருப்பது கண்டுபிடிக்கப்பட்டது. பின்னர் போர்னியோ நிறுவனத்தினால் *(The Borneo Company)* தங்கச் சுரங்கத் தொழில்கள் கையகப் படுத்தப்பட்டன. 1921-இல், சுரங்கத் தொழில்களில் வருமானம் குறைவானது. அதன் தொடர்ச்சியாகச் சுரங்கங்கள் மூடப்பட்டன.  
1970-களின் பிற்பகுதியில் உலக தங்கத்தின் விலை உயர்ந்த போது சுரங்கங்கள் மீண்டும் திறக்கப் பட்டன. பின்னர் ஆசிய நிதி நெருக்கடி தொடங்கியபோது 1996-இல், அந்தச் சுரங்கங்கள் மீண்டும் மூடப்பட்டன. 2014-ஆம் ஆண்டு நிலவரப்படி, சுரங்க உரிமைகள் நார்த் போர்னியோ கோல்ட் நிறுவனத்திடம் *(North Borneo Gold)* இருந்தது.
# பாவு மாவட்டம்

## வரலாறு

1837-ஆம் ஆண்டு மே மாதம் 1-ஆம் தேதி, செக்ராங் இபான்கள் *(Skrang Ibans)*; பிரதாக் மலை *(Bratak Peak)* சிகரத்தின் உச்சியில் இருந்த சகோய் - பிரதாக் பிடாயூ *(Jagoi-Bratak Bidayuh)* குடியேற்றப் பகுதியில் வாழ்ந்த பிடாயூ மக்கள் மீது தாக்குதல் நடத்தினார்கள். 2,000 சகோய் - பிரதாக் பிடாயூ ஆண்களைக் கொன்றார்கள். 1,000 பெண்களைச் சிறைபிடித்தார்கள்.  
சகோய் - பிரதாக் பிடாயூ சமூகத்தின் தலைவரான பாங்லிமா குலோவ் மற்றும் அவரின் சீடர்கள் சிலர் படுகொலையில் இருந்து தப்பினர்.
# பாவு மாவட்டம்

## வரலாறு

### சகோய் - பிரதாக் தினம்

ஒவ்வோர் ஆண்டும் மே 1-ஆம் தேதி, 1837 படுகொலையில் தப்பிப் பிழைத்தவர்களின் சந்ததியினர் தங்கள் முன்னோர்களின் நினைவாக பாவு பகுதியில் உள்ள பிரதாக் சிகரத்தின் உச்சியில் சகோய் - பிரதாக் தினத்தை *(Jagoi-Bratak Day)* கொண்டாடுகிறார்கள்.  
அந்த நாளைக் குறிக்கும் வகையில், 1988 மே 1-ஆம் தேதி ஒரு நினைவுக் கல் அமைக்கப்பட்டது.  
1841-ஆம் ஆண்டில் சரவாக்கின் புதிய வெள்ளை ராஜா ஜேம்சு புரூக், சிறைபிடிக்கப்பட்ட பெண்கள் சிலரை மீட்டு எடுத்தார்.
# கவரைப்பேட்டை

**கவரைப்பேட்டை** (*Kavaraipettai*) என்பது இந்தியாவின் தமிழ்நாடு மாநிலத்தில் திருவள்ளூர் மாவட்டத்தில் உள்ள வடசென்னையின் புறநகர்ப் பகுதியாகும். இது சென்னையிலிருந்து சுமார் தொலைவில் அமைந்துள்ளது.
# கவரைப்பேட்டை

## அடையாளங்கள்

வேலம்மாள் போதி வளாகம், பொன்னேரி உயர் சாலையில், பஞ்செட்டியில் உள்ள வேலம்மாள் அறிவுப் பூங்கா ஆகியவை நகரத்தின் முக்கிய அடையாளங்களாகும்.
# கவரைப்பேட்டை

## போக்குவரத்து

கவரைப்பேட்டை சாலை மற்றும் தொடருந்து வசதி மூலம் இணைக்கப்பட்டுள்ளது. சென்னை விமான நிலையம் தொலைவில் தெற்கே அமைந்துள்ளது. சென்னை மற்றும் கவரைப்பேட்டையை இணைக்கும் முக்கிய சாலை சென்னை - கொல்கத்தா நெடுஞ்சாலை ஆகும். கவரைப்பேட்டைத் தேசிய நெடுஞ்சாலை 5-இல் அமைந்துள்ளது. கவரைப்பேட்டை மற்றும் சென்னை மத்திய தொடருந்து நிலையம் இடையே புறநகர் ரயில்கள் இயக்கப்படுகின்றன. மாநகரப் போக்குவரத்துக் கழகம் (எம்டிசி) இயக்கும் மாநகரப் பேருந்துகள் போக்குவரத்தில் முக்கிய பங்காற்றுகின்றன.
# இந்திய கடற்கரைகளின் பட்டியல்

**இந்திய கடற்கரைகளின் பட்டியல்** (*List of beaches in India)* என்பது இந்தியக் கடலோரத்தில் உள்ள கடற்கரை பகுதிகளின் தொகுப்பாகும். இவை கிழக்கு மற்றும் மேற்கு கடல் கரையின் 7517 கி.மீ நீளத்தில் அமைந்துள்ளன. பட்டியல் மாநிலவாரியாகக் கொடுக்கப்பட்டுள்ளன
# இந்திய கடற்கரைகளின் பட்டியல்

## மேற்கு கடற்கரை

### குசராத்து

குசராத்து மாநிலத்தின் மேற்குப் பகுதியில் உள்ள கடற்கரைகள்:
- சிவராஜ்பூர் கடற்கரை, தேவபூமி துவாரகை மாவட்டம் - (நீலக்கொடி கடற்கரை சான்றிதழ் பெற்றது)  
- துமாஸ் கடற்கரை  
- சுவாலி கடற்கரை  
- உம்பரத் கடற்கரை  
- தண்டி கடற்கரை  
- தபரி கடற்கரை  
- டையூ கடற்கரை  
- தீத்தால் கடற்கரை  
- மாந்தவி கடற்கரை  
- கம்பாத் கடற்கரை
# இந்திய கடற்கரைகளின் பட்டியல்

## மேற்கு கடற்கரை

### தாத்ரா & நகர் ஹவேலி மற்றும் தாமன் & தியூ

- கோக்லா கடற்கரை, தியூ மாவட்டம் - (நீலக்கொடி கடற்கரை சான்றிதழ் பெற்றது)
# இந்திய கடற்கரைகளின் பட்டியல்

## மேற்கு கடற்கரை

### மகாராட்டிரா

மகாராட்டிரா மாநிலத்தில் கீழ்க் கண்ட கடற்கரைகள் உள்ளன:  
- அக்சா கடற்கரை  
- அலிபாக் கடற்கரை  
- கோராய் கடற்கரை  
- ஜூஹு கடற்கரை  
- மனோரி கடற்கரை  
- மார்வ் கடற்கரை  
- வெர்சோவா கடற்கரை  
- அகர்தண்டா கடற்கரை  
- திவேகர் கடற்கரை  
- கணபதிபுலே கடற்கரை  
- குஹாகர் கடற்கரை  
- கெல்வா கடற்கரை  
- தர்கர்லி கடற்கரை  
- சிவாஜி பூங்கா கடற்கரை  
- அஞ்சார்லே கடற்கரை  
- டாபோலி கடற்கரை  
- தஹானு கடற்கரை  
- ஸ்ரீவர்தன் கடற்கரை  
- கிஹிம் கடற்கரை  
- மண்ட்வா கடற்கரை  
- வெல்னேஷ்வர் கடற்கரை  
- வெங்குர்லா கடற்கரை  
- பேசெய்ன் கடற்கரை  
- பந்தர்புலே கடற்கரை  
- நாகோன் கடற்கரை  
- ரெவ்தண்டா கடற்கரை  
- ரேவாஸ் கடற்கரை  
- காஷித் கடற்கரை  
- கார்டே (முருத்) கடற்கரை  
- ஹரிஹரேஷ்வர் கடற்கரை  
- பாக்மண்ட்லா கடற்கரை  
- கெல்ஷி கடற்கரை  
- ஹர்னாய் கடற்கரை  
- போர்டி கடற்கரை  
- ரத்னகிரி கடற்கரை  
- அவாஸ் கடற்கரை  
- சசாவ்னே கடற்கரை  
- மால்வன் கடற்கரை
# இந்திய கடற்கரைகளின் பட்டியல்

## மேற்கு கடற்கரை

### கோவா

கோவா மாநிலத்தில் உள்ள கடற்கரைகள் கீழே பட்டியலிடப்பட்டுள்ளன:  
- அகோண்டா கடற்கரை
- அறம்போல் கடற்கரை
- பெனாலிம் கடற்கரை
- கேவலோசிம் கடற்கரை
- சபோரா கடற்கரை
- மாண்ட்ரெம் கடற்கரை
- பாலோலம் கடற்கரை
- வர்கா கடற்கரை
- பாகா கடற்கரை
- கண்டோலிம் கடற்கரை
- கலங்குட் கடற்கரை
- கோல்வா கடற்கரை
- மிராமர் கடற்கரை, கோவா
- மோர்ஜிம் கடற்கரை
- பாம்போலிம் கடற்கரை
- கபோ டி ராமா கடற்கரை
- அஞ்சுனா கடற்கரை
- உடோர்டா கடற்கரை
- மஜோர்டா கடற்கரை
- பீடாலேமாடிம் கடற்கரை
- செர்னாபாடிம் கடற்கரை
- கேவலோசிம் கடற்கரை
- மோபர் கடற்கரை
- பெதுல் கடற்கரை
- குவேரிம் கடற்கரை
- கலாச்சா கடற்கரை
- மாண்ட்ரெம் கடற்கரை
- அஷ்வெம் கடற்கரை
- வாகடர் கடற்கரை
- ஓஸ்ரான் கடற்கரை
- சின்குரிம் கடற்கரை
- கோகோ கடற்கரை
- கெக்டோல் கடற்கரை
- கரன்சலம் கடற்கரை
- டோனா பவுலா கடற்கரை
- வைகுனிம் கடற்கரை
- சிரிடாவ் கடற்கரை
- போக்மாலோ கடற்கரை
- பைனா கடற்கரை
- ஹன்சா கடற்கரை
- ஹாலண்ட் கடற்கரை
- கன்சௌலிம் கடற்கரை
- வெல்சாவ் கடற்கரை
- கேனாய்குனிம் கடற்கரை
- ககோலம் கடற்கரை
- தர்வலேம் கடற்கரை
- கோலா கடற்கரை
- அகோண்டா கடற்கரை
- பாலோலம் கடற்கரை
- பாட்னெம் கடற்கரை
- ராஜ்பாக் கடற்கரை
- தல்போனா கடற்கரை
- கல்கிபாக் கடற்கரை
- போலம் கடற்கரை
- கூழாங்கல் கடற்கரை கோவா
# இந்திய கடற்கரைகளின் பட்டியல்

## மேற்கு கடற்கரை

### கர்நாடகா

பனம்பூர் கடற்கரையில் சூரிய உதயம்]]
, உடுப்பி, இந்தியா]]  
- கார்வார் கடற்கரை, வடகன்னட மாவட்டம் - (நீலக்கொடி கடற்கரை சான்றிதழ் பெற்றது)  
- பதுபித்திரி கடற்கரை, உடுப்பி மாவட்டம் - (நீலக்கொடி கடற்கரை சான்றிதழ் பெற்றது)  
- குட்லே கடற்கரை  
- பனம்பூர் கடற்கரை  
- என் ஐ டி கு கடற்கரை  
- சசிஹித்லு கடற்கரை  
- மரவந்தெ கடற்கரை  
- தண்ணீர்பாவி கடற்கரை  
- மல்பே கடற்கரை  
- முருதேஷ்வரா கடற்கரை  
- அப்சரகொண்டா கடற்கரை  
- ஓம் கடற்கரை, கோகர்ணம்  
- காப் கடற்கரை  
- சோமேசுவர் கடற்கரை  
- தூய மரியால் தீவு கடற்கரை  
- முக்கா கடற்கரை  
- உல்லால் கடற்கரை
# இந்திய கடற்கரைகளின் பட்டியல்

## மேற்கு கடற்கரை

### கேரளா

- கப்பாட் கடற்கரை - (நீலக்கொடி கடற்கரை சான்றிதழ் பெற்றது)
- சாவக்காடு கடற்கரை
- செராய் கடற்கரை
- கொச்சிக் கோட்டை கடற்கரை
- கொல்லம் கடற்கரை
- கண்ணங்காடு கடற்கரை
- மராரி கடற்கரை
- மீன்குன்னு கடற்கரை
- முழப்பிலங்காடு கடற்கரை
- பையாம்பலம் கடற்கரை
- சதாம் கடற்கரை
- சங்குமுகம் கடற்கரை
- சினேகதீரம் கடற்கரை
- கப்பில் கடற்கரை வர்க்கலா
- திருமுல்லவாரம் கடற்கரை
- கோவளம் கடற்கரை
- கோவளம், கோவளம்
- சமுத்திரா கடற்கரை, கோவளம்
- கலங்கரை விளக்கம் கடற்கரை, கோவளம்
- கண்ணூர் கடற்கரை
- வர்கலா கடற்கரை
- ஹுகிடோலா கடற்கரை
- பரதீப் கடல் கடற்கரை
- அஸ்தரங்க கடற்கரை
- பெலேஸ்வர் கடற்கரை
- கோனார்க் கடற்கரை
- சந்திரபாகா கடற்கரை
- ராமசந்தி கடற்கரை
- சத்பதா கடற்கரை
- பரிகுட் கடற்கரை
- கஞ்சம் கடற்கரை
- ஆரியப்பள்ளி கடற்கரை
- கோபால்பூர்-கடலில்
- தபாலேஷ்வர் கடற்கரை
- ராமயப்பட்டினம் கடற்கரை
- சோனாபூர் கடற்கரை
# இந்திய கடற்கரைகளின் பட்டியல்

## மேற்கு கடற்கரை

### ஆந்திரப் பிரதேசம்

, ஆந்திரப் பிரதேசத்தில் இருந்து கடற்கரைக் காட்சி]]
இந்தியாவின் ஆந்திரப் பிரதேசத்தில் உள்ள கடற்கரைகள் பின்வருமாறு.  
- ருசிகொண்டா கடற்கரை - (நீலக்கொடி கடற்கரை சான்றிதழ் பெற்றது)  
- பருவா கடற்கரை  
- பீமிலி கடற்கரை  
- கலிங்கப்பட்டினம் கடற்கரை  
- கொடுரு கடற்கரை  
- மங்கினாபுடி கடற்கரை  
- மைபாடு கடற்கரை  
- பெருபாலம் கடற்கரை  
- ராம புரம் கடற்கரை  
- ஆர். கே. கடற்கரை  
- சாகர்நகர் கடற்கரை  
- சூர்யலங்கா கடற்கரை  
- தென்னெட்டி பூங்கா கடற்கரை  
- உப்படா கடற்கரை  
- வோடரேவு கடற்கரை  
- யாரடா கடற்கரை  
- எத்தமுகாலா கடற்கரை  
- அந்தர்வேதி கடற்கரை
# இந்திய கடற்கரைகளின் பட்டியல்

## மேற்கு கடற்கரை

### தமிழ்நாடு

தென் மாநிலமான தமிழ்நாட்டில் உள்ள கடற்கரைகள்:
- கோவளம் கடற்கரை, (நீலக்கொடி கடற்கரை சான்றிதழ் பெற்றது).
- மெரீனா கடற்கரை
- எலியட்ஸ் கடற்கரை
- திருவான்மியூர் கடற்கரை, சென்னை
- தங்கக் கடற்கரை, சென்னை
- வெள்ளி கடற்கரை
- மகாபலிபுரம் கடற்கரை
- ஓலைக்குடா கடற்கரை
- தனுஷ்கோடி கடற்கரை
- வேளாங்கண்ணி கடற்கரை
- சொத்தவிளை கடற்கரை
- பூம்புகார் கடற்கரை
# இந்திய கடற்கரைகளின் பட்டியல்

## மேற்கு கடற்கரை

### பாண்டிச்சேரி

- ஈடன் கடற்கரை - (நீலக்கொடி கடற்கரை சான்றிதழ் பெற்றது)
- புரோமேனடே கடற்கரை
- காரைக்கால் கடற்கரை
- யானம் கடற்கரை
- ஆரோவில் கடற்கரை
- சொர்க்க கடற்கரை
- அமைதி கடற்கரை
# இந்திய கடற்கரைகளின் பட்டியல்

## தீவு பிரதேசங்கள்

- இராதாநகர் கடற்கரை, அந்தமான் நிக்கோபார் தீவுகள் - (நீலக்கொடி கடற்கரை சான்றிதழ் பெற்றது) அந்தமான் மற்றும் நிக்கோபார் தீவுகள்
- மினிக்காய் துண்டி கடற்கரை, இலட்சத்தீவுகள் - (நீலக்கொடி கடற்கரை சான்றிதழ் பெற்றது)
- காத்மாத் கடற்கரை, இலட்சத்தீவுகள்- (நீலக்கொடி கடற்கரை சான்றிதழ் பெற்றது)
- பங்காரம் கடற்கரை, இலட்சத்தீவுகள்
- காலா பட்டர் கடற்கரை, அந்தமான் மற்றும் நிக்கோபார் தீவுகள்
- யானை கடற்கரை, அந்தமான் மற்றும் நிக்கோபார் தீவுகள்
- வந்தூர் கடற்கரை, அந்தமான் மற்றும் நிக்கோபார் தீவுகள்
# இந்திய கடற்கரைகளின் பட்டியல்

## மேலும் பார்க்கவும்

- நீலக்கொடி கடற்கரை
# அட்டப்பாடி தாலுகா

வின் நுழைவாயில்]]  
**அட்டப்பாடி தாலுகா** (**Attappady**) இந்தியாவின் கேரளா மாநிலத்தின் பாலக்காடு மாவட்டத்தில் உள்ள பழங்குடி மக்களுக்கான தாலுகா ஆகும். அட்டப்பாடி வட்டத்தின் நிர்வாகத் தலைமையிடம் அகாலி ஊராட்சி ஆகும். மண்ணார்க்காடு வருவாய் வட்டத்திலிருந்து 2021-ஆம் ஆண்டில் பிரித்து, 735 சதுர கிலோ மீட்டர் பரப்பளவு கொண்ட அட்டப்பாடி தாலுகா நிறுவப்பட்டது.  
மேற்குத் தொடர்ச்சி மலையில் உள்ள அட்டப்பாடி தாலுகா, 249 சதுர கிலோ மீட்டர் பரப்பளவு கொண்ட பாதுகாக்கப்பட்ட காடுகளால் சூழப்பட்டது.. இவ்வட்டத்தில் அமைதிப் பள்ளத்தாக்கு தேசியப் பூங்கா உள்ளது. அட்டப்பாடி தாலுகாவில் குறும்பர், முதுவர், இருளர் போன்ற மலைவாழ் பழங்குடிகள் அதிகம் வாழ்கின்றனர்.  
அட்டப்பாடி தாலுகாவின் கிழக்கில் மலப்புரம் மாவட்டத்தின் நீலாம்பூர் பகுதியில் உள்ள காளியாறு சமவெளியும், மேற்கில் நீலகிரி உயிர்க்கோளக் காப்பகம் அமைந்துள்ளது.
# அட்டப்பாடி தாலுகா

## புவியியல்

, கேரளம்]]  
கேரளாவின் பாலக்காடு மாவட்டம், மேற்குத் தொடர்ச்சி மலையில் பாதுகாக்கப்பட்ட காடுகளால் சூழப்பட்ட் அட்டப்பாடி தாலுகா, கடல் மட்டத்திலிருந்து 750 மீட்டர் உயரத்தில் உள்ளது. அட்டப்பாடி தாலுகாவில் அமைதிப்பள்ளத்தாக்கு தேசியப் பூங்கா உள்ளது. மேலும் இங்கு பவானி ஆறு உற்பத்தியாகிறது. அட்டப்பாடி தாலுகாவின் கிழக்கில் கோயம்புத்தூர் மாவட்டத்தின் எல்லையும், வடக்கில் நீலகிரி மாவட்டத்தின் எல்லையும், தெற்கில் பாலக்காடு தாலுகாவும், மேற்கில் மண்ணார்க்காடு தாலுகாவும், ஏறநாடு தாலுகாவும் அமைந்துள்ளது.
# அட்டப்பாடி தாலுகா

## தாலுகா நிர்வாகம்

அட்டப்பாடி பழங்குடிகள் தாலுகாவில் அகாலி, சோலையூர் மற்றும் புதூர் கிராம ஊராட்சிகள் உள்ளது.
# அட்டப்பாடி தாலுகா

## மக்கள் தொகை பரம்பல்

2011-ஆம் ஆண்டின் மக்கள் தொகை கணக்கெடுப்பின்படி, 16,865 வீடுகள் கொண்ட அட்டப்பாடி ஊராட்சி ஒன்றியத்தின் மக்கள் தொகை 64,318 ஆகும். அதில் ஆண்கள் 32,035 மற்றும் பெண்கள் 32,283 ஆக உள்ளனர். 6 வயதிற்குட்பட்ட குழந்தைகள் 7,009 (10.9%) ஆக உள்ளனர். சராசரி எழுத்தறிவு 75% ஆக உள்ளது. இதன் மக்கள் தொகையில் குறும்பர், முதுவர், இருளர் போன்ற பழங்குடி மக்கள் 27,627 (43%)) உள்ளனர்.மேலும் அட்டப்பாடி தாலுகாவில் தமிழர்கள் அதிக எண்ணிக்கையில் வசிக்கின்றார்கள்.
# மேரி மேப்ஸ் தாட்ஜ்

**மேரி எலிசபெத் மேப்ஸ் தாட்ஜ்** (சனவரி 26, 1831 – ஆகத்து 21, 1905) என்பவர் ஒரு அமெரிக்கச் சிறுவர் இலக்கிய எழுத்தாளர் ஆவார். இவர் தன் *ஆன்சு பிரிங்கர்* புதினத்திற்காக அறியப்படுகிறார். இப்புதினக் கதையே தமிழக அரசுப்பள்ளி 10ஆம் வகுப்பு ஆங்கிலப் புத்தகத்தில், அணையில் ஏற்பட்ட ஓட்டையைத் தன் விரலைக் கொண்டு அடைக்கும் பீட்டர் என்ற சிறுவனை மையமாகக் கொண்ட பாடமாக பயிற்றுவிக்கப்பட்டது. இவர் 19ஆம் நூற்றாண்டின் 3இல் 1 பங்கு காலத்திற்கு சிறுவர் இலக்கியத்தில் முதன்மை எழுத்தாளராக இருந்தார்.  
*புனித நிக்கோலசு* என்ற இதழில் 30 ஆண்டுகளுக்கும் மேலாக தாட்ஜ் பணியில் இருந்தார். 19ஆம் நூற்றாண்டின் இரண்டாவது பாதியில் இந்த இதழ் ஒரு வெற்றிகரமான சிறுவர் இதழாக நீடித்தது. இந்த இதழ் கிட்டத்தட்ட 70,000 பிரதிகள் விற்பனையானது. இந்த இதழில் பரிந்துரைத்தல், உருவாக்குதல் மற்றும் பங்களிப்புகளைப் பெறுதல் ஆகிய பணிகளைச் செய்ய இவருக்கு ஆசிரியர்கள் இருந்தனர். எழுத விருப்பமுள்ளவர்களை எழுத வைப்பது இவரது பணியாக இருந்தது.  
உலகின் முக்கியமான எழுத்தாளர்கள் பலரை தனது சிறுவர் இதழுக்காக எழுத வைப்பதில் இவர் வெற்றி கண்டார். அவர்களில் முக்கியமானவர்கள் மார்க் டுவெய்ன், லூயிசா மே அல்காட், ஆர். எல். இசுட்டீவன்சன், ஆல்பிரட் டென்னிசன், ஹென்றி வாட்ஸ்வொர்த் லாங்ஃபெல்லோ, வில்லியம் கல்லன் பிரையன்ட், ஆலிவர் வென்டெல் ஹோம்ஸ் சீனியர், பிரெட் ஹார்ட், யோவான் ஹே, சார்லசு டுட்லே வார்னர், எலிசபெத் இசுடூவர்டு பெல்ப்சு வார்டு, மற்றும் பலர். ஒரு நாள் இரட்யார்ட் கிப்ளிங் இவரிடம் இந்தியக் காட்டைப் பற்றிய ஒரு கதையைக் கூறினார். தான் தொடர்புடைய *புனித நிக்கோலசு* இதழுக்காக அக்கதையை எழுதுமாறு தாட்ஜ் கூறினார். கிப்ளிங் அக்கதையை அந்நேரத்தில் எழுதி முடிக்கவில்லை. ஆனால் முயற்சித்தார். அக்கதையே *தி ஜங்கிள் புக்*.
# பெக்கெனு

**பெக்கெனு** (மலாய் மொழி: *Bekenu*; ஆங்கிலம்: *Bekenu*) என்பது மலேசியா, சரவாக் மாநிலத்தில் மிரி பிரிவு; பெக்கெனு மாவட்டத்தில் உள்ள ஒரு சிறிய நகரம். மாநிலத் தலைநகர் கூச்சிங்கில் இருந்து வடகிழக்கில் சுமார் 477.6 கி.மீ. (297 மைல்) தொலைவில் இந்த நகரம் அமைந்து உள்ளது.  
இந்த நகரத்திற்கு பெக்கெனு பசார் (Bekenu Bazaar) எனும் மற்றொரு பெயரும் உண்டு.
# பெக்கெனு

## பொது

இந்த நகரத்தில் சில வரிசை கடைவீடுகளும் மீன் சந்தையும் உள்ளன. நகர சதுக்கம் பெக்கெனு ஆற்றை எதிர்கொள்கிறது. இங்குள்ள பல கடைவீடுகள் 1930-ஆம் ஆண்டுகளில் கட்டப்பட்டவை.  
1962-ஆம் ஆண்டில் பெக்கெனுவில் மிக மோசமான வெள்ளம் ஏற்பட்டது. பல கடைகள் வெள்ளத்தில் மூழ்கின.
# உம்பரத் கடற்கரை

**உம்பரத் கடற்கரை** (*Umbharat Beach*) என்பது **உம்பாரத் கடற்கரை** என்றும் அழைக்கப்படுகிறது. இது இந்தியாவின் குசராத்தில் உள்ள சூரத்தின் நவ்சாரிக்கு அருகில் அரபிக்கடலில் அமைந்துள்ள ஒரு கடற்கரையாகும். இந்த கருப்பு மணல் கடற்கரை சூரத்தின் மையத்திலிருந்து தொலைவில் அமைந்துள்ளது.
# உம்பரத் கடற்கரை

## மேலும் பார்க்கவும்

- இந்திய கடற்கரைகளின் பட்டியல்
# தீத்தால் கடற்கரை

**தீத்தால் கடற்கரை** (*Tithal Beach*) என்பது குசராத்து மாநிலத்தில் அரபிக்கடலின் கரையோரத்தில் வல்சாடு என்ற இடத்தில் அமைந்துள்ளது. கடற்கரை மணல் கருப்பு நிறமுடையது. தித்தால் கடற்கரை வல்சாடு மாவட்டம் மற்றும் குசராத்தின் பிரபலமான சுற்றுலாத்தலங்களில் ஒன்றாகும். சமீபத்தில், விசைப் படகுகள், *ஜெட் ஸ்கை* போன்ற நீர் விளையாட்டுகள் கடற்கரையில் தொடங்கப்பட்டுள்ளன. சிறீசீரடி சாய்பாபா கோயில், சிறீசுவாமிநாராயண் கோயில் போன்ற மற்ற சுற்றுலாத் தலங்களும் தீத்தால் கடற்கரையில் உள்ளன.  
**தீத்தால் கடற்கரை விழா** மற்றும் **பன்னாட்டு காற்றாடி திருவிழா** ஆகியவை இக்கடற்கரையின் பிரபலத்தின் காரணமாக இங்கு ஏற்பாடு செய்யப்படுகின்றன.
# தீத்தால் கடற்கரை

## மேலும் பார்க்கவும்

- தண்டி கடற்கரை
- டுமாஸ் கடற்கரை
# முக்கா கடற்கரை

**முக்கா கடற்கரை** என்பது இந்தியாவின் கர்நாடக மாநிலம், மங்களூர் அருகில் உள்ள கர்நாடக தேசிய தொழில்நுட்ப நிறுவன கடற்கரைக்கு வடக்கே அமைந்துள்ள மங்களூரில் உள்ள முக்காவில் உள்ள ஒரு கடற்கரையாகும். இந்த கடற்கரை அரபிக்கடல் கடற்கரையில் அமைந்துள்ளது.  
இந்த கடற்கரையில் ஒருவர் பல்வேறு ஓடுகளைக் காணலாம். முக்கா கடற்கரை தங்க நிற மணல் மற்றும் உயரமான பைன் மரங்களால் சூழப்பட்டுள்ளது. இந்த கடற்கரையில் ஒரு பழைய கலங்கரை விளக்கம் உள்ளது.
# முக்கா கடற்கரை

## இடம்

முக்கா கடற்கரை மங்களூர் நகரின் கிராமப்புறத்தில் அமைந்துள்ளது. இது தேசிய நெடுஞ்சாலை - 66<nowiki/>ஐ இணைக்கும் சூரத்கல் வளாகத்தின் வடக்குப் பக்கம் தேசிய தொழில்நுட்ப நிறுவனம் நோக்கி அமைந்துள்ளது. முக்கா கிராமம் அமைதியாக வளர்ந்த நகரம்.
# முக்கா கடற்கரை

## இணைப்பு

பாரத மாநில வங்கிலிருந்து முக்காவிற்கு நகரப் பேருந்து (எண். 2ஏ) மூலம் செல்லலாம் .
# ஹென்றி தீவு

**ஹென்றி தீவு** (*Henry's Island*) என்பது இந்தியாவின் மேற்கு வங்கத்தின் தெற்கு 24 பர்கானா மாவட்டத்தில் உள்ள பக்காலிக்கு அருகிலுள்ள ஒரு தீவு ஆகும். இது கொல்கத்தாவிலிருந்து தொலைவில் அமைந்துள்ளது. இந்த தீவு மில்லியன் கணக்கான சிவப்பு நண்டுகளின் தாயகமாகும்.
# ஹென்றி தீவு

## அணுகல்

ஹென்றி தீவு கொல்கத்தாவில் இருந்து சுமார் 130 கிமீ தொலைவில் உள்ளது. நகரத்திலிருந்து வார இறுதிப் பயணத்திற்கு ஏற்ற இடமாக இது உள்ளது. விமானம், தொடருந்து மற்றும் சாலை வழியாக இங்கு செல்லலாம்.
# ஹென்றி தீவு

## அணுகல்

### விமானம் மூலம்

அருகில் உள்ள வானூர்தி நிலையம், கொல்கத்தாவின் பன்னாட்டு வானூர்தி நிலையமான நேதாஜி சுபாஷ் சந்திரபோஸ் பன்னாட்டு வானூர்தி நிலையம் ஆகும்.
# ஹென்றி தீவு

## அணுகல்

### தொடருந்து மூலம்

சீல்டா தொடருந்து நிலையத்திலிருந்து, நாம்கானா தொடருந்து நிலையத்தை அடைய லக்ஷ்மிகாந்தபூர் உள்ளூர் தொடருந்தில் பயணிக்கலாம். நாம்கானா தொடருந்து நிலையத்திலிருந்து பேருந்து அல்லது வாடகை வண்டியில் பக்காலியை அடையலாம். பக்காலியை அடைந்ததும் படகு மூலம் ஹென்றித் தீவினை அடையலாம்.
# ஹென்றி தீவு

## அணுகல்

### சாலை வழியாக

சாலை வழியாகவும் ஹென்றி தீவை அடைய, வாடகை வண்டி மூலம் பயணிக்கலாம். மேலும் எஸ்பிளனேட் பேருந்து நிலையத்திலிருந்து பக்காலிக்கு பல பேருந்துகள் இயக்கப்படுகின்றன. பக்காலியை அடைந்தவுடன், ஹென்றி தீவை அடைய 20 நிமிடங்கள் மட்டுமே எடுக்கும்.
# யானம் கடற்கரை

**யானாம் கடற்கரை** (*Yanam Beach*) இந்திய ஒன்றிய பிரதேசமான புதுச்சேரியின் ஏனாம் நகரில் அமைந்துள்ளது. இக்கடற்கரை கோதாவரி ஆற்றின் கரையில் அமைந்துள்ளது. இது வங்காள விரிகுடா பகுதியிலிருந்து தொலைவில் அமைந்துள்ளது.
# யானம் கடற்கரை

## மேலும் பார்க்கவும்

- இந்தியாவில் உள்ள கடற்கரைகளின் பட்டியல்
# சூர்யலங்கா கடற்கரை

**சூர்யலங்கா கடற்கரை** (*Suryalanka Beach*) அல்லது **பாபட்லா** **கடற்கரை** என்பது இந்தியாவின் ஆந்திரப் பிரதேச மாநிலத்தின் குண்டூர் மாவட்டத்தில் உள்ள ஒரு கடற்கரையாகும். இது பாபட்லா பவநாராயண சுவாமி கோயிலிலிருந்து சுமார் 9 கிலோமீட்டர் தொலைவிலும் குண்டூர் நகரத்திலிருந்து 50 மைல் தொலைவில் தெற்கிலும் அமைந்துள்ளது. இது வங்காள விரிகுடாவில் அமைந்துள்ளது. இந்த கடற்கரைக்கு அருகில் பல ஓய்வு விடுதிகள் உள்ளன.
# சூர்யலங்கா கடற்கரை

## மேலும் பார்க்கவும்

- இந்தியாவில் உள்ள கடற்கரைகளின் பட்டியல்
# பெலுரான் மாவட்டம்

| image_skyline = Beluran Sabah MajlisDaerahBeluran-1.jpg
| imagesize =
| image_alt = பெலுரான் மாவட்ட மன்றம்
| image_caption = பெலுரான் மாவட்ட மன்ற அலுவலகம்.
| image_flag = Flag of Beluran District Council.PNG
| image_seal = Beluran District Council Emblem.png
| image_map = SabahDistricts-Beluran-pp.png
| coordinates =  
| subdivision_type = நாடு
| subdivision_name =
| subdivision_type1 = மாநிலம்
| subdivision_name1 =
| subdivision_type2 = பிரிவு
| subdivision_name2 =
| seat_type = தலைநகரம்
| seat = பெலுரான்
| leader_title = மாவட்ட அதிகாரி
| leader_name = யூசோப் ஒசுமான்
| area_total_km2 = 8,345
| population_as_of = 2020
| population_total = 104,484  
வடக்கு போர்னியோவின் *(British North Borneo)* தொடக்கக் கால மாவட்டங்களில் பெலுரான் மாவட்டமும் ஒன்றாகும்.
# பெலுரான் மாவட்டம்

### 1916-ஆம் ஆண்டில் நிறுவப்பட்டது

பெலூரான் மாவட்ட நிர்வாக அலுவலகம் 1916-ஆம் ஆண்டில் நிறுவப்பட்டது. இரண்டாம் உலகப் போரில் இந்த மாவட்டத்தின் அனைத்துப் பதிவுகளும் தரவுகளும் அழிக்கப்பட்டு விட்டன.  
சில பழைய சான்றுகளின்படி, 1945-ஆம் ஆண்டில், பி.எஸ். வில்லி *(B.S Willie)* என்பவர் பெலூரான் மாவட்ட அதிகாரியாகவும்; கிளாகன் *(Klagan)* என்பவர் லபுக்-சுகுட் மாவட்டத்தின் முதல் நிர்வாக அதிகாரியாகவும் நியமிக்கப்பட்டு உள்ளார்கள்.  
முன்பு காலத்தில் இந்தப் பகுதி அடிக்கடி வெள்ளத்தில் மூழ்கியது. அதனால் பிரித்தானிய அதிகாரிகள் பெலூரான் மாவட்ட நிர்வாக மையத்தை இன்றைய பெலூரான் நகருக்கு அருகில் உள்ள மலை அடிவாரத்திற்கு மாற்றி இருக்கிறார்கள்.
# பெலுரான் மாவட்டம்

## மக்கள் தொகையியல்

2020-ஆம் ஆண்டு மக்கள் தொகை கணக்கெடுப்பின்படி, பெலுரான் மாவட்டத்தின் மக்கள் தொகை 77,125. இங்கு வாழும் மக்கள் பெரிய சமூகங்களாகவும் சிறியச் சமூகங்களாகவும் பிரிக்கப்பட்டு உள்ளனர்.  
மக்கள் தொகையானது கடசான்-டூசுன், திடோங், பஜாவ், சூலுக், ஓராங் சுங்கை போன்ற பல்வேறு பழங்குடி இனக் குழுக்களின் கலவையைக் கொண்டுள்ளது. அத்துடன் சீனர்களும் குறிப்பிடத்தக்க அளவில் உள்ளனர்.
# பெலுரான் மாவட்டம்

## மக்கள் தொகையியல்

### சட்டவிரோதக் குடியேற்றம்

சபாவின் பிற மாவட்டங்களைப் போலவே, அருகிலுள்ள தெற்கு பிலிப்பீன்சு நாட்டில் இருந்தும், முக்கியமாக சூலு தீவுக் கூட்டம் (*Sulu Archipelago*) மற்றும் மிண்டனாவோ (*Mindanao*) தீவில் இருந்தும் கணிசமான எண்ணிக்கையில் சட்டவிரோதமாகக் குடியேறியவர்கள் உள்ளார்கள். மக்கள் தொகை புள்ளிவிவரத்தில் இவர்களின் எண்ணிக்கை சேர்க்கப்படவில்லை.
# உலக பிரெய்லி நாள்

**உலக பிரெய்லி நாள்** (*World Braille Day*) ஒவ்வோர் ஆண்டும் சனவரி மாதம் 4 ஆம் தேதியன்று பன்னாட்டு அளவில் அனுசரிக்கப்படுகிறது. பார்வையற்றோர் மற்றும் பார்வை குறைபாடு உடையோர் ஆகியவர்கள் மனித உரிமைகளை முழுமையாக உணர்ந்து கொள்ள உதவும் தகவல் தொடர்பு சாதனமான பிரெய்லியின் முக்கியத்துவத்தைப் பற்றிய விழிப்புணர்வை இந்நாள் கொண்டாடுகிறது. நிகழ்விற்கான தேதி 2018 ஆம் ஆண்டு ஒரு பிரகடனத்தின் மூலம் ஐக்கிய நாடுகளின் பொதுச் சபையால் தேர்ந்தெடுக்கப்பட்டது. பிரெய்லி எழுத்து முறையை உருவாக்கிய இலூயிசு பிரெய்லின் பிறந்த நாளையும் இது குறிக்கிறது. முதல் உலக பிரெய்லி தினம் 2019 ஆம் ஆண்டு சனவர் மாதம் 4 ஆம் தேதியன்று கொண்டாடப்பட்டது.
# சோலோகா

தங்கச் சீப்பு, ஆண்டு கிமு 4-ஆம் நூற்றாண்டு, உக்ரைன்]]  
**சோலோகா** (**Solokha**) உக்ரைன் நாட்டின் சப்போரியா மாகாணத்தில் உள்ள கமியாங்கா-டினிப்ரோவ்ஸ்கா நகரத்த்திலிருந்து 18 கிலோ மீட்டர் தொலைவில், தினேப்பர் ஆற்றின் இடது கரையில் அமைந்த தொல்லியல் *புதைமேடு* ஆகும். கிமு நான்காம் நூற்றாண்டு காலத்திய இத்தொல்லியல் மேடு 19 மீட்டர் உயரமும், 100 மீட்டர் விட்டமும் கொண்டது.  
இப்புதைமேட்டின் நடுவில் சிதிய அரச குடும்பத்தவர்களின் கல்லறைகள் கொண்டது. காலப்போக்கில் பழமையான இத்தொல்லியல் மேட்டின் தொல்பொருட்கள் களவாடப்பட்டது. இருப்பினும் இப்புதைமேட்டில் சிதிய பெண் ஆட்சியாளர் மற்றும் இரண்டு குதிரைகளின் சிதிலங்கள் கண்டெடுக்கப்பட்டது.  
1912-1913-ஆம் ஆண்டுகளில் நடைபெற்ற அகழாய்வில் மற்றொரு புதைகுழியில் தங்கத் தகடுகளால் மூடப்பட்ட ஆயுதங்கள் தரித்த ஆண் ஆட்சியாளரின் உடல் சிதிலங்கள், ஆட்சியாளரின் பணியாள் உடல் மற்றும் ஐந்து குதிரைகளின் உடல்களின் எச்சங்கள் கண்டுபிடிக்கப்பட்டது. மேலும் வெண்கலத்தால் ஆன தலைக்கவசம், தங்கத்தாலான உறையுடன் கூடிய வாள், வெண்கல நுனியுடன் கூடிய 80 வெள்ளி ஈட்டிகள் கண்டுபிடிக்கப்பட்டது. இப்புதைகுழியில் மூன்று போர் வீரர்களின் உருவங்களுடன் கூடிய தங்கத்தால் ஆன சீப்பு கண்டுபிடிக்கப்பட்டது. இந்த தங்கச் சீப்பு சிதியர்களின் கலை நயத்திற்கு எடுத்துக்காட்டாக உள்ளது.
# சோலோகா

## இதனையும் காண்க

- சிதியர்கள்
- யுரேசியப் புல்வெளி
# படைப்பின் தூண்கள்

**படைப்பின் தூண்கள்** (*Pillars of Creation*) என்பது அபிள் விண்வெளித் தொலைநோக்கியால் புவியில் இருந்து தொலைவில் உள்ள கழுகு நெபுலா என்று அழைக்கப்படும்விண்மீன்களிடை வாயு மற்றும் தூசு மண்டலத்தில் 1995 ஏப்ரல் 1 அன்று எடுக்கப்பட்ட புகைப்படத்தைக் குறிக்கும். மூன்று தூண்களை கொண்டதான இந்தப் பகுதியானது மிகவும் அதிக தகவல்களை தருகிறது. இப்படத்தில் ஊதா வண்ணம் ஆக்சிசனையும் சிவப்பு வண்ணம் சல்பரையும் பச்சை வண்ணம் நைட்ரசன் மற்றும் ஹைட்ரசனையும் குறிக்கும். நெபுலா என்று அழைக்கப்படும் வாயு மற்றும் தூசு மண்டலம் புதிய புதிய நட்சத்திரங்களை உண்டாக்குவதால் படைப்பின் தூண்கள் என்ற பெயரை பெற்றது. கழுகு நெபுலாவை சுவிட்சர்லாந்தைச்ச் சேர்த்த விண்வெளி ஆராய்ச்சியாளர் ஜீன் பிலிப் லோய்ஸ் டி செசியாக்ஸ் என்பவர் 1745ஆம் ஆண்டு கண்டுபிடித்தார். இப்புகைப்படத்தை அரிசோனா பல்கலைக்கழகத்தைச் சேர்ந்த வானியலாளர்கள் ஜெப் எசுட்டர், பவுல் இசுக்கோவன் ஆகியோர் எடுத்திருந்தனர். மீண்டும்இதன் அதிக தெளிவுத்திறன் கொண்ட புகைப்படமும் அகச்சிவப்புக் கதிர் புகைப்படங்கள் 2011 இல் ஐரோப்பிய விண்வெளி நிறுவனத்தின் எர்செல் விண்ணாய்வகத்திலும், பின்னர் 2014 இல் அபிளினாலும் எடுக்கப்பட்டது.
# விக்கிப்பீடியா:வேங்கைத் திட்டப் பயிற்சி 2023

இது விக்கிப்பீடியா:வேங்கைத் திட்டம் 2.0 வெற்றிக்கான மூன்று நாள் பயிற்சி நிகழ்வு குறித்தானதாகும்.  
2019 ஆம் ஆண்டு, விக்கிமீடியா அறக்கட்டளையும், கூகுள் நிறுவனமும் இணைந்து நடத்திய வேங்கைத் திட்டக் கட்டுரைப் போட்டியில் தமிழ் விக்கிப்பீடியா வெற்றி பெற்றது. அதன் பொருட்டு மூன்று நாள் திறன்மேம்பாட்டுப் பயிற்சியினைத் தமிழ் விக்கிப்பீடியர்களுக்கு வழங்கவுள்ளனர். அது தொடர்பான திட்டப்பக்கம் இதுவாகும். உரையாடல்களைப் பேச்சுப் பக்கத்தில் தொடரலாம்.
# விக்கிப்பீடியா:வேங்கைத் திட்டப் பயிற்சி 2023

## நாள்

சனவரி 26,2023 முதல் சனவரி 28,2023 வரை (3 நாட்கள்)
கோவை, தமிழ்நாடு.
# விக்கிப்பீடியா:வேங்கைத் திட்டப் பயிற்சி 2023

## முன்பதிவு

தமிழ் விக்கிப்பீடியப் பயனர்கள்(இலங்கைப் பயனர் உட்பட) அனைவரும் விண்ணப்பிக்க முடியும். தேர்ந்தெடுக்கப்பட்ட பயனர்களே இதில் கலந்து கொள்ளமுடியும். நிதிநல்கைக்கான படிவம் நவம்பர் 15 முதல் நவம்பர் 30 வரை திறக்கப்படுகிறது.
<div>  
</div>
# விக்கிப்பீடியா:வேங்கைத் திட்டப் பயிற்சி 2023

## முன்பதிவு

### பங்கேற்பாளர்கள்

1. Arularasan. G
1. Sridhar G
1. TNSE Mahalingam VNR
1. கி.மூர்த்தி
1. Balu1967
1. Vasantha Lakshmi V
1. 
Deepa arul

1. Balurbala
1. Parvathisri
1. பா.ஜம்புலிங்கம்
1. balajijagadesh
1. info-farmer
1. Rukmani Purushothaman
1. பிரயாணி
1. 
திவ்யாகுணசேகரன்

1. காந்திமதி
1. Booradleyp1
1. 
செல்வா

1. சத்திரத்தான்
1. 
D Neethidoss

1. 
அபிராமி நாராயணன் 

1. Neechalkaran
1. எஸ். பி. கிருஷ்ணமூர்த்தி
1. Stymyrat
1. அனிதா
1. சா அருணாசலம்
1. Thiyagu Ganesh
1. Vishnu Venkatesan
1. 
ezhilarasi

<small>(அடிக்கப்பட்டவை கடைசி நேரத்தில் வர இயலாதவர்கள்)</small>  
இரண்டாம் கட்டப்பட்டியல்:
1. TVA ARUN
1. Thavasimuthu muthukkrishnan
1. subha1727
1. wekeey
1. Kavitha Packiyam
1. Neyakkoo
1. KarunyaRanjith
# விக்கிப்பீடியா:வேங்கைத் திட்டப் பயிற்சி 2023

## ஒருங்கிணைப்புக் குழுக்கள்

### உள்ளூர் ஏற்பாட்டுக் குழு

1. ஸ்ரீ. பாலசுப்ரமணியன்
1. அபிராமி நாராயணன்  
1. --Rajendran Nallathambi (பேச்சு) 15:22, 20 நவம்பர் 2022 (UTC)
# விக்கிப்பீடியா:வேங்கைத் திட்டப் பயிற்சி 2023

## ஒருங்கிணைப்புக் குழுக்கள்

### பயிற்சி திட்டமிடல் குழு

1. Sridhar G
# விக்கிப்பீடியா:வேங்கைத் திட்டப் பயிற்சி 2023

## ஒருங்கிணைப்புக் குழுக்கள்

### நிதி நல்கைக் குழு

1. ஜெ. பாலாஜி
1. ஸ்ரீ. பாலசுப்ரமணியன்
1. பார்வதிஸ்ரீ
# விக்கிப்பீடியா:வேங்கைத் திட்டப் பயிற்சி 2023

## ஒருங்கிணைப்புக் குழுக்கள்

### பரப்புரைக் குழு

1. நீச்சல்காரன்
1. நா. ரெ. மகாலிங்கம்
# விக்கிப்பீடியா:வேங்கைத் திட்டப் பயிற்சி 2023

## அடிக்கடி கேட்கப்படும் கேள்விகள்

அடிக்கடி கேட்கப்படும் கேள்விகள்
- **இந்தப் பயிற்சியினை யார் வழங்குவது? நோக்கம் என்ன?**
கூகிளின் நிதி உதவியுடன் சிஐஎஸ்-ஏ2கே என்ற அமைப்பு நடத்திய வேங்கைத் திட்டம் கட்டுரைப் போட்டியில் வெற்றி பெற்றதற்காக, வெற்றி பெறும் மொழியினருக்குத் தங்களது திறன்களை மேம்படுத்தும் விதமாக வழங்கப்படுகிறது. பங்கேற்பாளர், பயிற்சியாளர், பயிற்சி வடிவம் அனைத்தையும் அனைத்தையும் வெற்றி பெற்ற மொழியினரே முடிவெடுப்பார்கள். இது தொடர்பான நீண்ட உரையாடல்களைத் திட்டப் பக்கத்தில் காணலாம்.  
- **மொத்தப் பங்கேற்பாளர்கள் தேர்வு எவ்வாறு நடைபெறும்?**
பிற மொழியினரைப் பொறுத்தமட்டில் அந்தந்த சமூகத்தினரே தேர்வு செய்து பெயர்களை வழங்குவர் (பஞ்சாபி -6, பெங்காலி-4). தமிழில் விண்ணப்பப் படிவம் உள்ளது. விக்கிப்பீடியாவில் பங்களிக்க விருப்பமுள்ள அனைவரும் விண்ணப்பிக்கலாம். இரண்டு வேங்கைத் திட்டங்களில் பங்களித்தவர்களுக்கு முன்னுரிமை, முனைப்பான பங்களிப்பு அடிப்படையில் தேர்வு செய்யப்படுவர். இது மேம்பட்ட பயிற்சி என்பதால் முற்றிலும் புதுப் பயனர்களைத் தேர்வு செய்ய இயலாது.  
- **பயிற்சி எந்த மொழியில் இருக்கும்?**
பெரும்பாலான பயிற்சிகள் ஆங்கிலம்/தமிழில் இருக்கும். ஆனால் நான்கு மொழிகளில் (தமிழ், ஆங்கிலம், பஞ்சாபி, பெங்காலி) திறன் வாய்ந்தவர்கள் பயிற்சியாளர்களாக வருகிறார்கள். தமிழ் மொழிக்கான பயிற்சிகளின் போது இரண்டு அமர்வுகளாகப் பிரித்துக் கொள்ளப் படும்.  
- **பயிற்சிக்கான வரைவு எப்படி உருவாக்கப்பட்டது?**
தமிழ்ப் பயனர்களிடம் கருத்து கேட்டு அதனடிப்படையில் வரைவு உருவாக்கப்பட்டுள்ளது. மேலும் புதிய பரிந்துரைகளை முன்வைக்கலாம். பெங்காலி மற்றும் பஞ்சாபி மொழியினரிடமும் கருத்து கேட்டு வாய்ப்புள்ளவற்றை இணைத்துக் கொள்வோம். தொழில்நுட்பம் தொடர்பான அமர்வானது அனைவருக்கும் புரியும் வகையில் எளிமையாகவே இருக்கும். கடினமான நிரலாக்கம் குழப்பமான செயல்முறைகள் தவிர்க்கப்படும். அனைத்துப் பயிற்சியும் அனைவருக்கும் இன்றே பயனளிக்காவிட்டாலும் எதிர்காலத்தில் பயனளிக்கும் வகையில் வடிவமைக்கப்படும்.
# விக்கிப்பீடியா:வேங்கைத் திட்டப் பயிற்சி 2023

## வெளியிணைப்புகள்

1. மேல் விக்கிப் பக்கம்
1. வேங்கைத் திட்டப் பக்கம்
# வோடரேவு கடற்கரை

**வோடரேவு கடற்கரை** (*Vodarevu Beach*) என்பது இந்தியாவின் கிழக்கு கடற்கரையில் அமைந்துள்ள ஓரு கடற்கரை பகுதியாகும். இது வங்காள விரிகுடாவின் கிழக்கு கடற்கரையில் சிராலாவிலிருந்து 6 கி.மீ தொலைவில் ஆந்திரப் பிரதேசத்தின் பிரகாசம் மாவட்டத்தில் அமைந்துள்ளது. தென்னை மரங்கள் இக்கடற்கரையில் வரிசையாக நிற்கின்றன. வோடரேவு கடற்கரை ஐதராபாத் மற்றும் தெலங்கானாவிற்கு மிக அருகில் உள்ள கடற்கரையாகும். ஒவ்வொரு வாரமும் ஐதராபாத் மற்றும் தெலுங்கானாவிலிருந்து ஏராளமான சுற்றுலாப் பயணிகள் இங்கு வருகிறார்கள்.
# வோடரேவு கடற்கரை

## மேலும் பார்க்கவும்

- இந்தியாவில் உள்ள கடற்கரைகளின் பட்டியல்
# உப்படா கடற்கரை

**உப்படா கடற்கரை** என்பது இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில் காக்கிநாடாவிற்கு அருகில் அமைந்துள்ள கடற்கரையாகும். ஆந்திரப் பிரதேச சுற்றுலா வளர்சி கழகம் சுற்றுலாவை மேம்படுத்துவதற்காக வளர்ச்சி நடவடிக்கைகளை மேற்கொண்டு வருகின்றது.
# உப்படா கடற்கரை

## சூறாவளி விளைவுகள்

2013ஆம் ஆண்டு ஹெலன் சூறாவளியால் கடற்கரையில் ஏற்பட்ட மணல் அரிக்கப்பட்ட பிறகு, எதிர்காலத்தில் சேதம் ஏற்படாமல் பாதுகாக்கத் தடுப்புச் சுவர் கட்டப்பட்டது.
# ருசிகொண்டா கடற்கரை

**ருசிகொண்டா கடற்கரை** (*Rushikonda Beach*) என்பது இந்தியாவின் ஆந்திரப் பிரதேசத்தில் வங்காள விரிகுடாவின் கடற்கரையில் விசாகப்பட்டினத்தில் அமைந்துள்ளது. கடற்கரை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகத்தினால் பராமரிக்கப்படுகிறது.
# ருசிகொண்டா கடற்கரை

## போக்குவரத்து

ஆந்திரப் பிரதேச மாநில சாலை போக்குவரத்துக் கழகம் பின்வரும் வழித்தடங்களில் இந்தப் பகுதிக்குப் பேருந்துகளை இயக்குகிறது:
| 900கே | தொடர்வண்டி நிலையம் | பீம்லி கடற்கரை | ஆர்டிசி வளாகம், சிரிபுரம், 3 நகரக் காவல் நிலையம், பெட்டா வால்டேர், லாசன்ஸ்பே குடியிருப்பு, உஷோதயா, எம்விபி குடியிருப்பு, சாகர்நகர், ருசிகொண்டா, கீதம், மங்கமாரிபேட்டா, ஐஎன்எஸ் கலிங்கா |  |
| --- | --- | --- | --- | --- |
| 900டி | தொடர்வண்டி நிலையம் | தகரபுவலச | ஆர்டிசி வளாகம், சிரிபுரம், 3 நகரக் காவல் நிலையம், பெட்டா வால்டேர், லாசன்ஸ்பே குடியிருப்பு, உஷோதயா, எம்விபி குடியிருப்பு, சாகர்நகர், ருஷிகொண்டா, கீதம், மங்கமாரிபேட்டா, ஐஎன்எஸ் கலிங்கா | } |
# ருசிகொண்டா கடற்கரை

## நீலக்கொடி கடற்கரை

இக்கடற்கரையானது பன்னாட்டு சுற்றுச்சூழல் அறக்கட்டளையால் நீலக்கொடி கடற்கரை எனும் விருது பெற்றுள்ளது.
# ருசிகொண்டா கடற்கரை

## மேலும் பார்க்கவும்

- இந்தியாவில் உள்ள கடற்கரைகளின் பட்டியல்
# பெருபாலம் கடற்கரை

**பெருபாலம் கடற்கரை** (*Perupalem Beach*) என்பது இந்திய மாநிலமான ஆந்திரப் பிரதேசத்தின் மேற்கு கோதாவரி மாவட்டத்தில் வங்காள விரிகுடாவின் கரையோரத்தில் அமைந்துள்ளது. இந்தக் கடற்கரை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகம் கடற்கரை சுற்றுலாவுக்காக உருவாக்கப்பட்டு வருகிறது.
# பெருபாலம் கடற்கரை

## அமைவிடம்

ஆந்திரப் பிரதேசத்தில் மேற்கு கோதாவரி பகுதியில் உள்ள நரசபுரம் நகரத்திலிருந்து 20 கிலோமீட்டர் தொலைவில் பெரும்பாலம் கடற்கரை அமைந்துள்ளது.
# பெருபாலம் கடற்கரை

## கடற்கரை திருவிழா

பெருபாலம் கடற்கரையில் இரண்டு நாட்கள் நடைபெறும் கடற்கரை திருவிழாவில் மொகல்தூர் கடற்கரை மற்றும் அதை ஒட்டிய மண்டலங்களில் வசிக்கும் ஆயிரக்கணக்கான சுற்றுலாப் பயணிகள், மீனவர்கள் மற்றும் கிராம மக்கள் கலந்து கொள்கின்றனர்.  
பெரும்பாலம் கடற்கரை திருவிழா முதன்முதலில் மாநில அரசால் இங்கு நடத்தப்பட்டது. மொகல்தூர் மண்டலத்தில் உள்ள பெரும்பாலம் கிராமம் இந்த நிகழ்ச்சிக்காக அலங்கரிக்கப்பட்டு பெண்கள் பாரம்பரிய மற்றும் ஆந்திர பாரம்பரிய உணவு வகைகளைக் கண்காட்சியில் வைக்கின்றனர்.<ref group="பெரு">
# பெருபாலம் கடற்கரை

## அனுகல்

பெரும்பாலம் கடற்கரைக்குச் செல்ல பேருந்து அல்லது தொடருந்து மூலம் நர்சாபூருக்குச் சென்று அங்கிருந்து பயணிக்கலாம். ஆந்திராவின் பல முக்கிய நகரங்களுடன் நரசபுரம் தொடர்பு கொண்டுள்ளது. நரசாபுரத்திலிருந்து வாடகை வண்டிகள் மூலம் பெரும்பாலம் கடற்கரைக்குச் செல்லலாம்.
# பெருபாலம் கடற்கரை

## மேலும் பார்க்கவும்

- இந்தியாவில் உள்ள கடற்கரைகளின் பட்டியல்
# மைபாடு கடற்கரை

**மைபாடு கடற்கரை** (*Mypadu Beach*) என்பது இந்தியாவின்வங்காள விரிகுடாவின் மேற்கு கடற்கரையில் அமைந்துள்ளது. இது ஆந்திரப் பிரதேசத்தின் நெல்லூரிலிருந்து 25 கி.மீ. தொலைவில் அமைந்துள்ளது. இந்த கடற்கரையினை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகம் பராமரித்து வருகிறது. இந்த கடற்கரை உள்ளூர் மீனவர்களுக்கு மீன்பிடிக்கும் வாய்ப்புகளையும், சுற்றுலாப் பயணி கப்பல்களுக்கான அணுகலையும் வழங்குகிறது. ஆந்திரப் பிரதேச சுற்றுலா வளர்ச்சிக் கழகம் மைபாடு கடற்கரையைச் சுற்றுலாத் தலமாக மேம்படுத்த, நீர் விளையாட்டு மற்றும் ஓய்வு விடுதிகளை மேம்படுத்துதல் போன்ற பொழுதுபோக்கு நடவடிக்கைகளை மேற்கொண்டு வருகிறது.
# மைபாடு கடற்கரை

## மேலும் பார்க்கவும்

- இந்தியாவில் உள்ள கடற்கரைகளின் பட்டியல்
# விக்கிப்பீடியா:Statistics/weekly/29-May-2022
| 218 | 2409:4072:6C01:7C7D:0:0:79CB:A03 | 0 | 1 | 0 | 0 | 0 | 0 | 0 | 1 | 2 |  |
| 219 | 122.178.86.220 | 0 | 1 | 0 | 0 | 0 | 0 | 0 | 1 | 26 |  |
| 220 | 2409:4072:6195:3C4:4F3A:E9B1:FEBD:23E9 | 0 | 1 | 0 | 0 | 0 | 0 | 0 | 1 | 268 |  |
| 221 | 106.198.18.11 | 0 | 1 | 0 | 0 | 0 | 0 | 0 | 1 | 6 |  |
| 222 | 122.164.48.114 | 0 | 1 | 0 | 0 | 0 | 0 | 0 | 1 | 0 |  |
| 223 | 2401:4900:234A:792:A8A8:E430:883C:D0A3 | 0 | 1 | 0 | 0 | 0 | 0 | 0 | 1 | 0 |  |
| 224 | 117.249.213.53 | 0 | 0 | 0 | 0 | 0 | 0 | 1 | 1 | 0 |  |
| 225 | 1.38.58.116 | 0 | 1 | 0 | 0 | 0 | 0 | 0 | 1 | 0 |  |
| 226 | 2409:4072:629A:93CB:3904:9F9F:15DD:6775 | 0 | 1 | 0 | 0 | 0 | 0 | 0 | 1 | 0 | } |
# 2,2-இருகுளோரோபுரோப்பியானிக் அமிலம்

**2,2-இருகுளோரோபுரோப்பியானிக் அமிலம்** (*2,2-Dichloropropionic acid*) CH<sub>3</sub>CCl<sub>2</sub>CO<sub>2</sub>H. என்ற மூலக்கூற்று வாய்ப்பாட்டால் விவரிக்கப்படுகிறது. நிறமற்ற நீர்மமாக இக்கரிமச் சேர்மம் காணப்படுகிறது. இதன் சோடியம் உப்பு ஒரு காலத்தில் வற்றாத புற்களைக் கட்டுப்படுத்தப் பயன்படுத்தப்படும் தேர்ந்தெடுக்கப்பட்ட களைக்கொல்லியாக தலபொன் என்ற பெயரில் விற்பனை செய்யப்பட்டது.
# பருவா கடற்கரை

**பருவா கடற்கரை** (*Baruva Beach*) என்பது வங்காள விரிகுடாவின் கிழக்கு கடற்கரையில் பருவாவில், பலாசாவிலிருந்து ) தொலைவில் உள்ள ஒரு கிராமத்தில் அமைந்துள்ளது.
# பருவா கடற்கரை

## வரலாறு

பருவா கடற்கரை ஆந்திரப் பிரதேசத்தில் உள்ள பழமையான கடற்கரைகளில் ஒன்றாகும். இது 1948 வரை துறைமுகமாகப் பயன்படுத்தப்பட்டது. இக்கடற்கரை அருகில் 1917-ல் மூழ்கிய சரக்குக் கப்பலின் நினைவாக நினைவு தூண் ஒன்று வைக்கப்பட்டுள்ளது. இது இந்தியாவின் இரண்டாவது கோவா என்றும் அழைக்கப்படுகிறது.
# பருவா கடற்கரை

## மேலும் பார்க்கவும்

- இந்தியாவில் உள்ள கடற்கரைகளின் பட்டியல்
# சகாரோவைட்டு

**சகாரோவைட்டு** (*Zakharovite*) என்பது Na<sub>4</sub>Mn<sub>5</sub>Si<sub>10</sub>O<sub>24</sub>(OH)<sub>6</sub>·6H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். சோடியம் மற்றும் மாங்கனீசின் சிலிக்கேட்டு சேர்மமான இது மஞ்சள் நிறத்தில் முத்து போன்ற பொலிவுடன் காணப்படுகிறது. வடக்கு உருசியாவின் கோலா தீபகற்பத்தில் 1982 ஆம் ஆண்டில் சகாரோவைட்டு கண்டுபிடிக்கப்பட்டது. 1902-1980 ஆம் ஆண்டு காலத்தில் வாழ்ந்த மாசுகோ புவியியல் ஆய்வு நிறுவனத்தின் இயக்குநரான எவ்கெனி எவ்கெனெவிச் சகாரோவின் பெயர் இக்கனிமத்திற்கு சூட்டப்பட்டது. பன்னாட்டு கனிமவியல் சங்கம் சகாரோவைட்டை சுருக்கமாக சாக் என்று அடையாளப்படுத்துகிறது.
# பிரித்தானிய வடக்கு போர்னியோ நிறுவனம்

**பிரித்தானிய வடக்கு போர்னியோ நிறுவனம்** (ஆங்கிலம்: *British North Borneo Company* (**BNBC**) அல்லது **பிரித்தானிய வடக்கு போர்னியோ ஒப்பாவண நிறுவனம்** (ஆங்கிலம்: *British North Borneo Chartered Company* (**NBCC**); மலாய்: *Syarikat Berpiagam Borneo Utara British*) என்பது வடக்கு போர்னியோ எனும் மலேசியா, சபா மாநிலத்தின் வளங்களை நிர்வகிப்பதற்கும்; பயன்படுத்துக் கொள்வதற்கும்; உருவாக்கப்பட்ட ஒரு பிரித்தானிய நிறுவனம் ஆகும். இந்த நிறுவனம் 1881 நவம்பர் 1-ஆம் தேதி உருவாக்கப்பட்டது.  
1888-ஆம் ஆண்டில் வடக்கு போர்னியோ பகுதி பிரித்தானியப் பேரரசின் பாதுகாப்புப் பகுதியாக மாறியது. ஆனாலும் 1946-ஆம் ஆண்டு வரை வடக்கு போர்னியோவின் நிர்வாகம் முழுவதும், பிரித்தானிய முடியாட்சி அரசாங்கத்தா*ல் (Crown Colony of North Borneo)* ஏற்றுக் கொள்ளப்படும் வரையில், பிரித்தானிய வடக்கு போர்னியோ நிறுவனமே கவனித்துக் கொண்டது.
# பிரித்தானிய வடக்கு போர்னியோ நிறுவனம்

## வரலாறு

பிரித்தானிய வடக்கு போர்னியோ நிறுவனம் 1890-இல் லபுவான் தீவை தற்காலிகமாக நிர்வகித்தது. பின்னர் இந்த லபுவான் பகுதி, நீரிணைக் குடியேற்றங்களின் *(Straits Settlements)* ஒரு பகுதியாக மாறியது.  
1882-ஆம் ஆண்டில், பிரித்தானிய வடக்கு போர்னியோ நிறுவனத்திற்கு, சபாவை ஆட்சி செய்வதற்கான உரிமை கிடைத்து ஓர் ஆண்டு கழித்து, கயா தீவில் *(Gaya Island)* ஒரு குடியேற்றத்தை நிறுவியது.
# பிரித்தானிய வடக்கு போர்னியோ நிறுவனம்

## வரலாறு

### மாட் சாலே தாக்குதல்

இருப்பினும், மாட் சாலே *(Mat Salleh)* என்ற ஓர் உள்ளூர் தலைவரின் தாக்குதலின் போது இந்தக் குடியேற்றப் பகுதி எரிக்கப்பட்டது. அந்த உள்ளூர்த் தலைவர் பஜாவு பழங்குடியினரின் தலைவர் ஆவார். அந்தக் குடியேற்றப் பகுதி மீண்டும் நிறுவப்படவில்லை.  
தொடக்கக் காலங்களில் பிரித்தானிய வடக்கு போர்னியோ நிறுவனம், சட்டம் மற்றும் ஒழுங்கை நிலைநாட்டுவதில் தீவிரமான கவனம் செலுத்தியது. வட இந்தியாவில் இருந்து சீக்கிய காவல்துறை *(Sikh Policemen)* படையைக் கொண்டு வந்தது.
# பிரித்தானிய வடக்கு போர்னியோ நிறுவனம்

## வரலாறு

### பொருளாதார நவீனமயமாக்கல்

அடுத்ததாக, வர்த்தகத்தை விரிவுபடுத்தியது. அரசாங்கம், நீதிமன்றங்கள் மற்றும் தண்டனை வழங்கும் முறையை நிறுவுதல்; ஜெசல்டன் *(Jesselton)* நகரில் இருந்து தெனோம் நகரம் வரையில் இரயில் பாதையை உருவாக்குதல்; உள்ளூர்ப் பயிர் அறுவடை; பண்டமாற்று வர்த்தகத்தை ஊக்குவித்தல்; காபி, மிளகுத் தோட்டங்களை நிறுவுதல்; போன்ற நடவடிக்கைகளில் ஈடுபட்டது.  
ஜெசல்டன் நகரம் தற்போது கோத்தா கினபாலு என்று அழைக்கப்படுகிறது. அந்த நிறுவனம், அதன் பொருளாதார நவீனமயமாக்கல் மற்றும் வரிக் கொள்கைகளுக்கு சில எதிர்ப்புகளையும் சந்தித்தது.
# பிரித்தானிய வடக்கு போர்னியோ நிறுவனம்

## வரலாறு

### இரண்டாம் உலகப் போர்

இரண்டாம் உலகப் போரினால் வட போர்னியோ பெரும் பாதிப்பை அடைந்தது. போரின் முடிவில், நிலம் மற்றும் உள்கட்டமைப்பிற்கு ஏற்பட்டுள்ள அழிவுகளை அந்த நிறுவனத்தினால் சமாளிக்க இயலவில்லை. எனவே அந்த நிறுவனம் தங்களின் நிர்வாகத்தில் இருந்த வடக்கு போர்னியோவை பிரித்தானிய அரசாங்கத்திடம் *(British Colonial Office)* வழங்கியது.  
1946 சூன் 26-ஆம் தேதி பிரித்தானிய வடக்கு போர்னியோ நிறுவனம் அதிகாரப்பூர்வமாக கலைக்கப்பட்டது. 15 ஜூலை 1946 முதல் 16 செப்டம்பர் 1963 வரையில், மலேசியா உருவாகும் வரை, வடக்கு போர்னியோ பிரித்தானிய முடியாட்சியின் நிலப்பகுதியாக இருந்தது.
# பிரித்தானிய வடக்கு போர்னியோ நிறுவனம்

## நிறுவனத்தின் தலைவர்கள் பட்டியல்

நிறுவன இயக்குநர் குழுவின் தலைவர் நிறுவனத்தின் தலைவராகப் பதவி வகித்தார்.  
****பிரித்தானிய வடக்கு போர்னியோ நிறுவனத்தின் தலைவர்கள்****  
| 1881–1882 | அல்பிரட் டெண்ட் |  |
| --- | --- | --- |
| 1882–1893 | ருதர்போர்ட் அல்கோக் |  |
| 1893–1903 | சர் ரிச்சர்ட் மார்டின் |  |
| 1903–1909 | சார்லஸ் செசல் |  |
| 1909 – 14.09.1910 | வில்லியம் கோவி |  |
| 1910–1926 | ஜோசப் வெசுட் ரிட்வே |  |
| 03.10.1926 – 15.07.1946 | நீல் மால்கம் | } |
# பிரித்தானிய வடக்கு போர்னியோ

**பிரித்தானிய வடக்கு போர்னியோ** அல்லது **வடக்கு போர்னியோ** (*North Borneo* அல்லது *British North Borneo*) என்பது போர்னியோ தீவின் வடக்குப் பகுதியில் இருந்த ஒரு பிரித்தானிய பாதுகாப்பு நிலப்பகுதி ஆகும். தற்போது சபா என்று அழைக்கப்படுகிறது.  
1877 - 1878-ஆம் ஆண்டுகளில் கசுடாவ் ஓவர்பெக் *(Gustav Overbeck)* எனும் ஒரு செர்மன் தொழிலதிபருக்கு புரூணை சுல்தானும்; சுலு சுல்தானும், ஒரு சலுகையின் அடிப்படையில் இணைந்து வழங்கிய ஒரு நிலப்பகுதியே வடக்கு போர்னியோ நிலப்பகுதி ஆகும்.
# பிரித்தானிய வடக்கு போர்னியோ

## வரலாறு

1876-ஆம் ஆண்டில், அமெரிக்க வணிகர் ஜோசப் வில்லியம் டோரே *(Joseph William Torrey)* என்பவரிடம் இருந்து போர்னியோவின் மேற்கு கடற்கரையில் ஒரு சிறிய நிலத்தை கசுடாவ் ஓவர்பெக் வாங்கினார்.  
1879-ஆம் ஆண்டில், கசுடாவ் ஓவர்பெக், அந்த நிலத்தின் அனைத்து உரிமைகளையும் ஆல்பிரட் டெண்ட் *(Alfred Dent)* என்பவருக்கு மாற்றிக் கொடுத்தார். 1881-ஆம் ஆண்டில், அந்த நிலத்தை நிர்வகிக்க, வடக்கு போர்னியோ தற்காலிக சங்கம் *(North Borneo Provisional Association Ltd)* எனும் ஒரு நிறுவனம் அமைக்கப்பட்டது.
# பிரித்தானிய வடக்கு போர்னியோ

## வரலாறு

### வடக்கு போர்னியோ தற்காலிக சங்கம்

அதே ஆண்டு அந்த நிலத்திற்கு பிரித்தானிய அரசாங்கத்தின் அங்கீகாரம் வழங்கப்பட்டது.  
1882-ஆம் ஆண்டு, வடக்கு போர்னியோ தற்காலிக சங்கம் என்பது வடக்கு போர்னியோ சார்ட்டர்ட் நிறுவனம் *(North Borneo Chartered Company)* என்று பெயர் மாற்றம் செய்யப்பட்டது. அந்த நிறுவனம்தான் பிரித்தானிய வடக்கு போர்னியோ நிறுவனம் ஆகும்.  
பிரித்தானிய வடக்கு போர்னியோ நிறுவனத்திற்கு பிரித்தானிய அரச அங்கீகாரம் வழங்கப்பட்டது; அருகாமையில் பிலிப்பீன்சு நாட்டில் இருந்த இசுபானியர்களையும்; இந்தோனேசியாவில் இருந்த டச்சு அதிகாரிகளையும் கவலையடையச் செய்தது.
# பிரித்தானிய வடக்கு போர்னியோ

## வரலாறு

### மாட்ரிட் ஒப்பந்தம்

இதன் விளைவாக, இசுபானியர்கள் வடக்கு போர்னியோவில் தங்கள் உரிமையையும் கேட்கத் தொடங்கினார்கள். 1885-ஆம் ஆண்டில் ’மாட்ரிட் புரோட்டோகால்’ *(Madrid Protocol)* எனப்படும் ஓர் ஒப்பந்தம் கையெழுத்தானது.  
அந்த வகையில் பிலிப்பைன்ஸ் தீவுக்கூட்டத்தில் இசுபானியர்களின் செல்வாக்கு அங்கீகரிப்பட்டது. அந்தச் செல்வாக்கு வடக்கு போர்னியோவிற்கு அப்பால் மட்டுமே இருக்க வேண்டும் என்றும் உறுதி செய்யப்பட்டது.  
மற்ற ஐரோப்பிய அரசுகளிடம் இருந்து மேலும் உரிமை கோரல்களைத் தவிர்ப்பதற்காக, 1888-இல் பிரித்தானியப் பாதுகாப்புப் பகுதியாக வடக்கு போர்னியோ மாற்றம் செய்யப்பட்டது.
# நீரிணைக் குடியேற்றங்கள்

**நீரிணைக் குடியேற்றங்கள்** அல்லது **தொடுவாய்க் குடியேற்றப் பகுதிகள்**; ஆங்கிலம்: *Straits Settlements;* மலாய்: *Negeri-Negeri Selat*) என்பது 1826-ஆம் ஆண்டில், தென்கிழக்கு ஆசியாவில், மலாக்கா நீரிணையை ஒட்டி உருவாக்கப்பட்ட பிரித்தானியக் குடியேற்றப் பகுதிகள் ஆகும்.  
அந்த நீரிணைக் குடியிருப்புகள் பினாங்கு, மலாக்கா, சிங்கப்பூர் மாநிலங்களை உள்ளடக்கியவை. இந்த மாநிலங்கள் அனைத்தும் முன்பு பிரித்தானிய ஆட்சியின் கீழ் இருந்தன.
# நீரிணைக் குடியேற்றங்கள்

## வரலாறு

1824-ஆம் ஆண்டு ஆங்கிலோ-டச்சு *(Anglo-Dutch Treaty of 18*24) ஒப்பந்தத்திற்குப் பிறகு, பினாங்கு மாநிலம், லெப்டினன்ட் கவர்னர் *(Lieutenant Governor)* என்பவரால் நிர்வகிக்கப் பட்டது. மலாக்கா; மற்றும் சிங்கப்பூர் மாநிலங்கள் ஆளுநர் *(Resident)* என்பவரால் நிர்வகிக்கப் பட்டன.  
1826-ஆம் ஆண்டில், பினாங்கு, மலாக்கா, சிங்கப்பூர் ஆகிய மூன்று மாநிலங்களும் ஒன்றிணைக்கப்பட்டன. சில ஆண்டுகள் கழித்து பேராக் மாநிலத்தில் இருந்த டிண்டிங் *(Dinding)* எனும் பகுதியும் சேர்த்துக் கொள்ளப்பட்டது.
# நீரிணைக் குடியேற்றங்கள்

## வரலாறு

### கொக்கோசு (கீலிங்) தீவுகள்

இந்த நான்கு பகுதிகளும் நீரிணைக் குடியிருப்புகள் *(Straits Settlements)* எனும் பெயரில் அழைக்கப்பட்டன. இந்த ஒருங்கிணைப்பு, நிர்வாகச் செலவுகளைக் குறைப்பதையும்; நிர்வாகத் தரதை மேம்படுத்துவதையும் முக்கிய நோக்கமாகக் கொண்டது.  
1886-ஆம் ஆண்டில் கிறிஸ்மஸ் தீவு *(Christmas Island)* மற்றும் கொக்கோசு தீவுகள் *(Cocos Islands);* நீரிணைக் குடியிருப்புகளில் சேர்க்கப்பட்டன.
# நீரிணைக் குடியேற்றங்கள்

## வரலாறு

### லபுவான் தீவு

1 சனவரி 1907 முதல் போர்னியோ கடற்கரைக்கு அப்பால் உள்ள லபுவான் தீவும் நீரிணைக் குடியேற்றக் காலனியில் இணைக்கப்பட்டது. இருப்பினும் 1912-ஆம் ஆண்டில் லபுவான் தனி மாநிலமாகப் பிரிக்கப்பட்டது. நீரிணைக் குடியேற்றப் பகுதியில் இருந்த பெரும்பாலான பிரதேசங்கள், தற்சமயம் மலேசியாவின் ஒரு பகுதியாக உள்ளன. 1965-இல் சிங்கப்பூர் மலேசியாவில் இருந்து பிரிந்து சென்றது.  
1955-ஆம் ஆண்டில், கொக்கோசு தீவுகள் ஆஸ்திரேலியா நாட்டின் கட்டுப்பாட்டிற்குள் மாற்றப்பட்டன. அதன் பின்னர் எஞ்சி இருந்த கிறிஸ்மஸ் தீவு 1958-இல், அதே ஆஸ்திரேலியாவின் கட்டுப்பாட்டிற்குள் மாற்றப்பட்டது.
# பெரும்புள்ளி (திரைப்படம்)

**பெரும்புள்ளி** (*Perum Pulli*) 1991 ஆம் ஆண்டு விக்ரமன் இயக்கத்தில்வெளிவந்த தமிழ்த் திரைப்படமாகும். இப்படத்தில் பாபு,சுமன் ரங்கநாதன் ஆகியோர் முக்கியக் கதாபாத்திரத்தில் நடித்திருந்தனர்.
# பெரும்புள்ளி (திரைப்படம்)

## கதை

இப்படத்தின் கதை ஒரு அப்பாவி இளைஞன் தன் தாயின் மீது கொண்ட அன்பினைப் பற்றியது.
# பெரும்புள்ளி (திரைப்படம்)

## நடிகர்கள்

- பாபு
- சுமன் ரங்கநாதன்
# பெரும்புள்ளி (திரைப்படம்)

## பாடல்கள்

இத்திரைப்படத்திற்கு எஸ். ஏ. ராஜ்குமார் இசையமைத்திருந்தார். இப்படத்தில் பழனிபாரதி பாடலாசிரியராக அறிமுகமானார்.  
| 1 | "ஆகாயத் தொட்டில் கட்டி" (பெண்) | பி. சுசீலா | விக்ரமன் |  |
| --- | --- | --- | --- | --- |
| 2 | "ஆகாயத் தொட்டில் கட்டி" (ஆண்) | எஸ். ஏ. ராஜ்குமார் |  |  |
| 3 | "ஆணும் பெண்ணும்" | மலேசியா வாசுதேவன், பி. சுசீலா | பிறைசூடன் |  |
| 4 | "கங்கை நதி" | கே. எஸ். சித்ரா | புலமைப்பித்தன் |  |
| 5 | "இளமையின் விழிகளில்" | கே. எஸ். சித்ரா | பழனிபாரதி |  |
| 6 | "மாம்பழத் தோட்ட" | மலேசியா வாசுதேவன், சுனந்தா | பிறைசூடன் |  |
| 7 | "மனசும் மனசும்" | சுனந்தா, எஸ். பி. பாலசுப்பிரமணியம் | எஸ். ஏ. ராஜ்குமார் |  |
| 8 | "பொன்மகள் வந்தாள்" | கே. ஜே. யேசுதாஸ் | ஆலங்குடி சோமு |  |
| 9 | "வருது வருது" | மனோ | நா. காமராசன் | } |
# பெரும்புள்ளி (திரைப்படம்)

## தயாரிப்பு

இத்திரைப்படம் இயக்குநர் விக்ரமன் இயக்கிய இரண்டாவது திரைப்படமாகும். இப்படத்தில் கதை, திரைக்கதை, வசனம், இயக்கம், தயாரிப்பு ஆகியவற்றை மேற்கொண்டார்.
# ஆர். டி. நேசனல் கலை மற்றும் அறிவியல் கல்லூரி

**ஆர். டி. நேசனல் கலை மற்றும் அறிவியல் கல்லூரி** (RD National College of Arts and Science) என்பது தமிழ்நாட்டின், ஈரோடு மாவட்டத்தின் ஈரோடு பகுதியில் கரூர் சாலையில் அமைந்துள்ள ஒரு கல்லூரி ஆகும். இக்கல்லூரி 2019-ஆம் ஆண்டு நிறுவப்பட்டது.  
இக்கல்லூரி கோவையில் உள்ள பாரதியார் பல்கலைக்கழகத்தின் இணைவுபெற்ற ஒரு கல்வி நிறுவனமாகும். இங்கு வழங்கப்படும் படிப்புகளுக்கு அகில இந்திய தொழில்நுட்பக் கல்விக் குழு (ஏஐசிடிஈ) ஒப்புதல் அளித்துள்ளது.
# ஆர். டி. நேசனல் கலை மற்றும் அறிவியல் கல்லூரி

## பாடப்பிரிவுகள்

### இளங்கலை

- இளங்கலை ஆங்கில இலக்கியம்
- இளங்கலை வணிகவியல்
- இளங்கலை வணிகவியல் - கணினி பயன்பாடு
- இளங்கலை வணிகவியல் - தொழில்முறை கணக்கியல்
- இளங்கலை வணிகவியல் - கணக்கியல் மற்றும் நிதியியல்
- இளங்கலை வணிக மேலாண்மை
- இளம் அறிவியல் - கணிதம்
# கோவளம் கடற்கரை

**கோவிலாங் கடற்கரை** (*Covelong Beach*) என்பது **கோவளம் கடற்கரை** என அழைக்கப்படுகிறது. இக்கடற்கரை நீலக்கொடி கடற்கரை எனும் பன்னாட்டு அங்கீகாரம் பெற்றுள்ளது.  
இது இந்தியாவின் சென்னையில் வங்காள விரிகுடாவின் கடற்கரையில் உள்ள கோவளம் என்ற கிராமத்திற்கு அருகில் அமைந்துள்ளது. ஆங்கிலேயர்கள், "கோவளம்" என்ற பெயரை உச்சரிக்க முடியாமல், அதற்கு வசதியாக கோவிலாங் என்று பெயரிட்டனர். இந்த மீனவ கிராமம் சென்னையிலிருந்து 40 கி.மீ. தொலைவில் கிழக்கு கடற்கரை சாலையில்மகாபலிபுரம் செல்லும் வழியில் உள்ளது.  
கோவளம் கடற்கரை இயற்கையின் சிறந்த மற்றும் அழகான கடற்கரைகளில் ஒன்றாகும். சென்னைக்கு அருகில் இருப்பதாலும், மகாபலிபுரம் செல்லும் வழியில் அமைந்துள்ளதாலும், தினமும் ஆயிரக்கணக்கான மக்கள் வந்து செல்கின்றனர். கடற்கரையில் உள்ளூர் கூட்டம் அதிகமாக இருக்கும்.  
இங்குள்ள மக்களின் முக்கிய தொழில் மீன்பிடித்தல் ஆகும். இந்த கடற்கரை பிரபலமானது என்றாலும், சுற்றுலாப் பயணிகள் மற்றும் உள்ளூர் மக்களால் குப்பைகளைக் கொட்டுகிறது.  
கடற்கரையுடன், மீன்பிடி நடவடிக்கைகளுக்குப் புகழ்பெற்ற கோவளம் கிராமம் பல சுற்றுலாப் பயணிகளை ஈர்க்கிறது. இது இந்தியாவின் முதல் உலாவல் கிராமம். இங்கு உலாவல் பள்ளிகள் பல உள்ளன.
# அக்சா கடற்கரை

**அக்சா கடற்கரை** என்பது இந்தியாவின் மும்பை, மலாடில் உள்ள அக்சா கிராமத்தில் ஒரு பிரபலமான கடற்கரை மற்றும் விடுமுறை இடமாகும். இது மார்வே கடற்கரைக்கு அருகில் அமைந்துள்ளது. இது ஒரு பிரபலமான வார இறுதி பொழுதுபோக்கு இடமாகும். இங்கு பல தனியார் குடில்கள் மற்றும் உணவகங்கள் காணப்படுகின்றன.  
இந்த கடற்கரையின் ஒரு முனையில் *ஐஎன்எஸ் ஹம்லா* (இந்தியக் கடற்படையின் தளம்) மற்றும் *டானா பானி* என்ற சிறிய கடற்கரை உள்ளது.
# அக்சா கடற்கரை

## போக்குவரத்து

மலாட் (மேற்கு) நிலையத்திலிருந்து போரிவலி தொடருந்து நிலையத்திலிருந்து தேர்ந்தெடுக்கப்பட்ட சிறந்த பேருந்துகள், மத் தீவுக்குச் செல்லும் வழியில் மற்றும் தனியார் போக்குவரத்து மற்றும் ஆட்டோ ரிக்சாக்கள் மூலம் இதை அணுகலாம். ஓலா வாடகை வண்டிகள் மற்றும் உபர் போன்ற நிறுவனச் சேவைகளும் கிடைக்கின்றன. இக்கடற்கரை மலாடிலிருந்து சுமார் 9 கி.மீ. தொலைவிலும், போரிவலியிலிருந்து 12 கி.மீ. தொலைவிலும் அமைந்துள்ளது. அந்தேரி (மேற்கு) தொடருந்து நிலையத்திலிருந்தும் இதை அடையலாம். அந்தேரி நிலையத்திலிருந்து பேருந்துகள் வெர்சோவா கிராமத்திற்குச் செல்கின்றன. அங்கிருந்து படகு மூலம் கடல் வழியாக மாத் தீவுக்குச் செல்லலாம். மத் தீவில் பேருந்து எண்கள் 269 மற்றும் 271 அக்சா கடற்கரைக்குச் செல்லலாம். மாலை நேரங்களில் பேருந்துகள் குறைவாக இருப்பதால், பார்வையாளர்கள் கூட்டம் மற்றும் கூட்ட நெரிசல் குறித்து அடிக்கடி புகார் எழுகின்றன.